अलनीनो का असर... पिछले दिसंबर जैसे ठंडे दिन इस बार नहीं अाए
बंगालीकी खाड़ी दिसंबर में भी सामान्य से दो डिग्री अधिक गर्म है। यही कारण है कि बिहार में वैसी ठंड नहीं पड़ रही है, जैसी अमूमन पड़ती थी। समुद्र के गर्म होने से शीत की उपयुक्त मात्रा नहीं बन पा रही है। पश्चिमी विक्षोभ के कारण जो बन भी रही है, उसे समुद्र की गर्मी धरती पर गिरने से पहले ही खत्म कर दे रही है। वहीं प्रशांत महासागर के सामान्य रहने पर बिहार में नवंबर और दिसंबर में बारिश भी होती थी, जो इस वर्ष रूठ गई है। इससे रबी के फसलों को भारी नुकसान उठाना पड़ रहा है। हर वर्ष क्रिसमस के समय मौसम वैज्ञानिक प्रशांत महासागर के तापमान को मापते हैं। उसी के तापमान के हिसाब से भारत में होने वाले मौसम के बदलाव की भविष्यवाणी की जाती है। भारत में फरवरी, 2015 से अलनीनो एक्टिव है। इस बार बारिश और ठंड के दौरान पश्चिमी विक्षोभ एक्टिव करने के लिए बनने वाले सिस्टम कमजोर बने हैं। यही कारण है कि बिहार में कमजोर बारिश के बाद अब ठंड भी कमजोर होती जा रही है।
ठंड कम पड़ने से दिन में मौसम सुहाना लग रहा है। सरस मेले में इसका लुत्फ उठातीं युवतियां।
(गया भी कम गर्म : दिसंबर में गया का न्यूनतम पारा दो से तीन डिग्री तक पहुंच जाता था, लेकिन इस बार पांच डिग्री से नीचे नहीं गया।)
कम ठंड से नुकसान
दिसंबर में पटना का तापमान
{पैदावार कमजोर होगी {ठंड अधिक होने पर कीड़ों की सफाई खुद खुद हो जाती थी। अब दवा छिड़काव के बाद भी किसानों को दोहरा नुकसान हो रहा है {फसलों को कभी भी पाला मार सकता है। रबी के साथ-साथ सब्जियों के उत्पाद पर भारी असर पड़ेगा।
वर्ष न्यूनतम अधिकतम
(तारीख) (तारीख)
2015 7(26) 29(2)
2014 5.6(27) 27.6(01)
2013 8.4(26) 27.4(01)
2012 4.4(30) 28.9(10)
2011 5.5(25) 28.7(02)
2010 6.9(26) 26.9(5)
2009 6.4(27) 26(7)
मौसम विज्ञानी एके सेन के अनुसार- हर तीन से पांच वर्ष के बाद प्रशांत महासागर गर्म होता है। इससे हवा का रुख 18 महीनों तक बदला रह सकता है। इससे भारत में अचानक सूखा, बाढ़, साइक्लोन और शीतलहर की असामान्य स्थिति बनती है। कभी-कभार यह चार से पांच महीने का भी होता है। अलनीनो के कारण ही बिहार में इस बार ठंड ने देर से दस्तक दी है। नवंबर और दिसंबर में भी बंगाल की खाड़ी दो डिग्री तक अधिक गर्म है।
hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva unk unk unk unk unk unk unk hin_Deva